คือมีอะไรกับแฟนครั้งแรกแต่ว่าใส่เข้าไปแค่นิดเดียวแล้วเอาออกมา แฟนช่วยตัวเองอยู่สักพักแล้วแตก อยากรู้ว่ามีโอกาสท้องมั้ยคะ กินยาคุมฉุกเฉินไปแล้วเม็ดนึง 14 ชม.หลังมีเพศสัมพันธ์ รอกืนอีก 1 เม็ด จะมีโอกาสท้องมั้ยคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ดังนั้นหากรับประทานภายใน 72 ชั่วโมงนั้นมีโอกาสตั้งครรภ์ได้ค่อนข้างน้อยแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้นถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก การหลั่งนอกก็ไม่แนะนำเช่นกันเนื่องจากมีโอกาสผิดพลาดได้มาก